

ประกาศองค์การบริหารส่วนตำบลดินจี่

เรื่อง รับสมัครและคัดเลือกอาสาสมัครบริบาลท้องถิ่น

...................................................................

กระทรวงมหาดไทย ได้เสนอโครงการอาสาสมัครบริบาลท้องถิ่นเพื่อดูแลผู้สูงอายุที่มีภาวะพึ่งพิงภายใต้โครงการที่มีวัตถุประสงค์เพื่อฟื้นฟูเศรษฐกิจและสังคม ตามบัญชีท้ายพระราชกฤษฎีกาให้อำนาจกระทรวงการคลังกู้เงินเพื่อแก้ไขปัญหา เยียวยา และฟื้นฟูเศรษฐกิจสังคม ที่ได้รับผลกระทบจากสถานการณ์การระบาดของโรคติดเชื้อไวรัสโคโรนา ๒๐๑๙ พ.ศ. ๒๕๖๓ ไปยังสำนักงานสภาพัฒนาการเศรษฐกิจและสังคมแห่งชาติเพื่อพัฒนากลั่นกรองเสนอคณะรัฐมนตรีอนุมัติในหลักการเพื่อขอใช้จ่ายเงินกู้ ภายใต้แผนงานดังกล่าว ประกอบระเบียบกระทรวงมหาดไทย ว่าด้วยอาสาสมัครนักบริบาลท้องถิ่นองค์ปกครองส่วนท้องถิ่น และการเบิกค่าใช้จ่าย พ.ศ.๒๕๖๒ ซึ่งได้ประกาศในราชกิจจานุเบกษาแล้วมีผลบังคับใช้ตั้งแต่วันที่ ๗ มิถุนายน ๒๕๖๒ เพื่อเป็นการให้บริการแก่ผู้สูงอายุที่มีภาวะพึ่งพิงและบุคคลอื่นที่มีภาวะพึ่งพิง ได้รับสิทธิการบริการด้านอนามัยพื้นฐาน การฟื้นฟูสมรรถภาพ และกายภาพบำบัด ตามประเภทและกิจกรรมบริการที่กระทรวงสาธารณสุขกำหนด ตลอดจนการแนะนำการดูแล และการช่วยเหลือผู้สูงอายุที่มีภาวะพึ่งพิงและบุคคลอื่นที่มีภาวะพึ่งพิงที่ไม่ได้เป็นการรักษาพยาบาล โดยให้องค์กรปกครองส่วนท้องถิ่น (อปท.) เป็นผู้จัดหาบุคลในพื้นที่เข้ามาสนับสนุนการปฏิบัติหน้าที่ในการดูแล และการช่วยเหลือผู้สูงอายุที่มีภาวะพึ่งพิงและบุคคลอื่นที่มีภาวะพึงพิง

องค์การบริหารส่วนตำบลดินจี่ อำเภอคำม่วง จังหวัดกาฬสินธุ์จึงมาความประสงค์จะรับสมัครและคัดเลือกบุคคลทั่วไปเพื่อทำการคัดเลือกบุคคลเพื่อทำหน้าที่ ”อาสาสมัครบริบาลท้องถิ่น”

1. ตำแหน่งรับสมัคร

อาสาสมัครบริบาลท้องถิ่น

โดยมีหน้าที่บริการแก่ผู้สูงอายุที่มีภาวะพึ่งพิง ด้านอนามัยพื้นฐาน การฟื้นฟูสมรรถภาพ และกายภาพบำบัด ตามประเภทและกิจการที่กระทรวงสาธารณสุขกำหนด ตลอดจนแนะนำช่วยเหลือผู้สูงอายุที่มีภาวะพึ่งพิงและบุคคลอื่นที่มีภาวะพึ่งพิงที่ไม่ได้เป็นการรักษาพยาบาล ได้รับค่าตอบแทน เดือนละ ๕,๐๐๐ บาท ระยะเวลาทำสัญญา ๑ ปี (ภาคผนวก ๑)

1. **คุณสมบัติและลักษณะต้องห้ามของอาสาสมัครบริบาลท้องถิ่น**

๒.๑ มีอายุไม่ต่ำกว่า ๑๘ ปีบริบรูณ์

/๒.๒ มีภูมิ..

-๒-

๒.๒ มีภูมิลำเนาอยู่ในองค์กรปกครองส่วนท้องถิ่นแห่งพื้นที่หรือพื้นที่ใกล้เคียงที่ได้รับคำสั่งช่วยสนับสนุนการปฏิบัติหน้าที่ในการดูแลผู้สูงอายุที่มีภาวะพึ่งพิงจากผู้บริหารท้องถิ่นแห่งนั้น

๒.๓ ไม่เป็นข้าราชการหรือพนักงานส่วนท้องถิ่น ซึ่งมีตำแหน่งหรือเงินเดือนประจำ ผู้ปฏิบัติงานในหน่วยงานของรัฐ หรือรัฐวิสาหกิจ ผู้บริหารท้องถิ่น สมาชิกท้องถิ่น ลูกจ้างของส่วนราชการ หน่วยงานของรัฐ หรือรัฐวิสาหกิจ หรือบุคคลซึ่งปฏิบัติหน้าที่ตามกฎหมายโดยได้รับค่าตอบแทนประจำ

๒.๔ ไม่เป็นผู้บกพร่องในศีลธรรมอันดี จนเป็นที่น่ารังเกียจของสังคม

**๓. ระยะเวลาการรับสมัคร และสถานที่รับสมัคร**

๓.๑ ผู้สนใจติดต่อสมัครได้ที่องค์การบริหารส่วนตำบลดินจี่ ได้ตั้งแต่วันที่ ( ระหว่างเวลา ๐๘.๓๐-๑๖.๓๐น. )

**๔.** **เอกสารหลักฐานการรับสมัคร**

ผู้สมัครต้องยื่นใบสมัครด้วยตนเอง โดยกรอกรายละเอียดในใบสมัครถูกต้องครบถ้วนพร้อมทั้งนำเอกสารฉบับของจริงและสำเนาถูกต้องมายื่นในวันรับสมัคร

๔.๑ สำเนาวุฒิการศึกษา หรือหนังสือรับรองคุณวุฒิของสถานศึกษา จำนวน ๑ ฉบับ

๔.๒ สำเนาทะเบียนบ้านและสำเนาบัตรประจำตัวประชาชน พร้อมรับรองสำเนาถูกต้องอย่างละ ๑ ฉบับ

๔.๓ หลักฐานอื่นๆ เช่น ใบสำคัญการสมรส ใบเปลี่ยนชื่อ-นามสกุล กรณีหลักฐานการสมัครไม่ตรงกันเป็นต้น จำนวน ๑ ฉบับ

๔.๔ รูปถ่าย ๑ นิ้ว จำนวน ๒ รูป

**๕. เงื่อนไขการรับสมัคร**

๑. ผู้สมัครเข้ารับการคัดเลือกจะต้องรับผิดชอบในการตรวจสอบและรับรองตัวเองว่าเป็นผู้มีคุณสมบัติทั่วไปและคุณสมบัติเฉพาะตำแหน่งตรงตามประกาศรับสมัครจริง และจะต้องกรอกรายละเอียดต่างๆ ในใบสมัครพร้อมทั้งยื่นหลักฐานในการสมัครให้ถูกต้องครบถ้วน ในกรณีที่มีความผิดพลาดอันเกิดจากผู้สมัครไม่ว่าด้วยเหตุใดๆ หรือวุฒิการศึกษาไม่ตรงตามคุณวุฒิขอตำแหน่งที่รับสมัคร อันมีผลทำให้ผู้สมัครไม่มีสิทธิสมัครตามประกาศรับสมัครดังกล่าว ให้ถือว่าการสมัครครั้งนี้เป็น โมฆะสำหรับผู้นั้น

/๒.บุคคล...

-๓-

๒. บุคคลที่ได้รับการคัดเลือกจะต้องปฏิบัติหน้าที่เป็นอาสาสมัครบริบาลท้องถิ่นให้กับองค์การบริหารส่วนตำบลดินจี่เมื่อผ่านการฝึกอบรมโครงการอาสาสมัครบริบาลท้องถิ่นเพื่อดูแลผู้สูงอายุที่มีภาวะพึ่งพิง เป็นระยะเวลา ๑ ปี เว้รแต่มีเหตุผลความจำเป็น หากไม่ปฏิบัติตามข้อตกลงยินดีชดใช้ค่าใช้จ่ายที่ทางราชการได้จ่ายไปให้แก่องค์กรปกครองส่วนท้องถิ่นเพื่อส่งคืนส่วนราชการที่จัดฝึกอบรม

**๖. การประกาศรายชื่อผู้มีสิทธิเข้ารับการสอบคัดเลือก และกำหนดวัน เวลา สถานที่คัดเลือก**

องค์การบริหารส่วนตำบลดินจี่

**๗. หลักเกณฑ์การคัดเลือก**

วิธีการสัมภาษณ์ การสอบข้อเขียนหรือการประเมินบุคคล โดยวิธีการใดวิธีการหนึ่งหรือหลายวิธีรวมกัน

**๘. กำหนดการสอบคัดเลือก**

องค์การบริหารส่วนตำบลดินจี่จะดำเนินการสอบโดยวิธี ณ ที่ทำการองค์การบริหารส่วนตำบลดินจี่

**๙. ประกาศผลการสอบคัดเลือก**

ประกาศผลการคัดเลือกในวันที่ เดือน พ.ศ. ๒๕๖๓ โดยเลียงลำดับผู้ที่ได้คะแนนสูงสุดลงมาตามอันดับ ณ ที่ทำการองการบริหารส่วนตำบลดินจี่

**๑๐. การสั่งจ้าง**

องค์การบริหารส่วนตำบลดินจี่จะสั่งจ้างและจัดทำบันทึกข้อตกลงผู้ผ่านการคัดเลือกในตำแหน่ง ตามลำดับที่ได้ประกาศไว้ โดยจัดการจ้างในปีงบประมาณ พ.ศ. ๒๕๖๔

ทั้งนี้องค์การบริหารส่วนตำบลดินจี่ จะดำเนินการคัดเลือกเพื่อเป็นอาสาสมัครบริบาลตามหลักการบริหารกิจการบ้านเมืองที่ดี ดังนั้น หากผู้ใดแอบอ้ายว่าสามารถช่วยเหลือท่านได้รับการคัดเลือกหรือมีพฤติการณ์ในทำนองเดียวกันโปรดอย่าได้หลงเชื่อ และแจ้งให้สำนักงานส่งเสริมการปกครองส่วนท้องถิ่นจังหวัดกาฬสินธุ์ องค์การบริหารส่วนตำบลทราบด้วย

จึงประกาศมาให้ทราบโดยทั่วกัน

ประกาศ ณ วันที่ เดือน พ.ศ. ๒๕๖๓

( นายลำพัง ตากุด )

นายกองค์การบริหารส่วนตำบลดินจี่